મંડળની આ ખાસ વાત વિશે વષોર્થી મંડળ સાથે સંકળાયેલા હર્ષિક ગાલા કહે છે, ‘ભગવાનના નામે ભેગા કરેલા પૈસા સારા માર્ગે વપરાવા જોઈએ એ બાબતમાં અમારા મંડળમાં બધા જ લોકો એકમત છે. લગભગ ત્રીસેક વર્ષથી અમે આ શિરસ્તો શરૂ કર્યો છે જેમાં ઓછામાં ઓછો ખર્ચ કરવો અને વધુમાં વધુ પૈસા જરૂરિયાતમંદ લોકોની મદદ કરવામાં વાપરવા. ૨૦,૦૦૦ રૂપિયાનો ગુલાલ એક દિવસમાં ઉડાડી દઈએ એના કરતાં એ ૨૦,૦૦૦ રૂપિયા કોઈ બાળકના એજ્યુકેશનમાં વપરાશે તો એ તેના ભવિષ્ય માટે મદદ કરશે. લગભગ સવાસો જેટલાં બાળકો ધરાવતા એક અનાથાશ્રમમાં અમે મૅક્ડોનલ્ડ્સનું હૅપી મીલ લઈને ગયા હતા. આ બાળકોનાં મમ્મી-પપ્પા નથી. એ લોકોને પણ ડૉમિનોઝ કે મૅક્ડોનલ્ડ્સનાં બર્ગર ખાવાનું મન થતું હશે. એ લોકો કોની પાસે ડિમાન્ડ કરી શકવાનાં? એટલે અમે ડેકોરેશન, મૂર્તિઓ, ફટાકડા, ગુલાલ જેવી બિનજરૂરી વસ્તુઓનો ખર્ચ અટકાવીને એ બધા પૈસા આ પ્રકારનાં કાયોર્માં વાપરીએ છીએ. આ કાર્ય વિશે જાણ્યા પછી અમારી વર્ગણીની રકમ અને શ્રદ્ધાળુઓની સંખ્યા વધતાં ગયાં છે.’